Twee sterf na motor in huis in ploegTwee mense is dood en twee ander is beseer nadat hul motor Sondagoggend by ‘n huis in Mitchells Plein ingeploeg het. ŉ Woordvoerder van Kaapstad se rampbestuur, Wilfred Solomons-Johannes, sê volgens ‘n ooggetuie het die bestuurder beheer oor die voertuig verloor en die huis se muur getref en teen die motorhuis gebots. Die 20-jarige bestuurder en ‘n 32-jarige vrou is op die toneel dood. “Die ander twee insittendes, twee mans in hul laat twintigs, is eers op die toneel vir hul beserings behandel voordat hulle na Grootte Schuur-hospitaal vir verdere mediese behandeling geneem is. Daar word beweer dat die bestuurder van die voertuig roekeloos bestuur en glo resies gejaag het,” het Solomons-Johannes gesê. Die drie mense in huis is nie beseer nie.